હવે તંદુરસ્ત સંતાન પ્રાપ્તિ માટે આયુર્વેદને અનુસરીને શું કરવું અને કેમ કરવું… માસિક આવે એ દિવસથી જ સ્ત્રીએ એક ટાઇમ દૂધ ભાત સાકર ખીર ઘી વધુ ખાવા. સ્ત્રીની ધાતુ અને બીજના પોષણ માટે આ જરૂરી છે. પછી ચોથા દિવસે માથાબોળ સ્નાન કરી ઇચ્છિત વ્યક્તિને કે તેના ફોટાને જોવો. સવારે બન્ને વ્યક્તિઓએ વહેલા ઉઠવું અને ઈશ્વરની પ્રાર્થના એક સાથે કરવી, ગમતા વસ્ત્રો આભૂષણો ધારણ કરવા. સતત ખુશ, પ્રસન્ન અને આખો દિવસ આનંદ માં રહેવું. ઓફીસ કે બીજા કોઈ કારણ થી દિવસ સારો ન જાય તો રતિક્રીડાથી દૂર રહેવું. ટેન્શન, ગુસ્સો, હતાશા વગેરે છોડવા સવારે હળવો નાસ્તો લેવો અને બપોરે પુરુષે ખીર, દૂધપાક, પેંડા, અડદની દાળ વગેરે જમવું. સાંજે પણ આવું જ જમવું પણ પેટ ભરી ને નહીં અને વહેલું સુર્યાસ્ત પહેલા જમી લેવું. બપોરે સ્ત્રીએ ખીર-દૂધ ભાત ખાવા અને સાંજે ચોખા-મગ-અડદની ખીચડીમાં તલ નું તેલ નાખી ખાવું. સાંજે જમીને દેવ દર્શને જવું કે પછી ફરવા જવું. રાત્રે બન્નેએ સ્નાન કરી સુગંધિત સ્પ્રે હળવી માત્રામાં લગાવવા. સફેદ પાતળા વસ્ત્રો પહેરવા બેડરૂમમાં ચાદર અને પડદા સફેદ રાખી શકાય. બેડરૂમમાં આછો પ્રકાશ કે દીવો કરવો પલંગ પર પણ સ્પ્રે છાંટી શકાય.